

SZIGETSZENTMIKLÓS VÁROS
ÖNKORMÁNYZATA
KÉPVISELŐ-TESTÜLETÉNEK

15/2011. (IV.28.) ÖNKORMÁNYZATI RENDELETE

az önkormányzati intézményekben folyó munkahelyi étkeztetésről

Egységes szerkezetben a 7/2012. (III.01.), a 18/2018. (VII.12.), a 7/2021. (III.30), a 9/2023. (III.21.) önkormányzati rendelettel

[[1]](#footnote-1) Szigetszentmiklós Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 10.§ (2) bekezdésében meghatározott feladatkörében eljárva a következőket rendeli el:

**1. §** A rendelet hatálya kiterjed minden Szigetszentmiklós Város Önkormányzata (a továbbiakban: Önkormányzat) által fenntartott, közétkeztetést biztosító intézményre és valamennyi, ott munkahelyi étkeztetést igénybevevő, önkormányzat által fenntartott intézményekben dolgozókra (továbbiakban: dolgozó).

**2. §** Az önkormányzat által fenntartott közétkeztetést biztosító intézmény vezetője az 1. § szerinti dolgozókon kívül más személyeknek is engedélyezheti az étkeztetés igénybevételét (továbbiakban: vendégétkezés), amennyiben az a dolgozók étkeztetésének sérelme nélkül, az adott konyhai kapacitás mellett biztonságban megoldható.

**3. §**[[2]](#footnote-2)A dolgozók munkahelyi étkeztetés igénybevételéért, valamint a 2. § szerint vendégétkeztetést igénybevevők által fizetendő térítési díj e rendelet 2. mellékletében meghatározott intézményi nyersanyagnorma és intézményi rezsiköltség összege, melyet az adótörvénynek megfelelő általános forgalmi adóval kell növelni.

**4.** **§** A dolgozó a munkahelyi étkeztetést akkor is igénybe veheti, ha fizetett szabadságon, fizetés nélküli szabadságon, táppénzes állományban, szülési vagy gyermekgondozási szabadságon van.

**5. §** (1) Az étkeztetést igénybevevő alkalmazottak és vendégétkezők személyenként – a (2) bekezdésben foglalt kivétellel – napi egy ebéd igénybevételére jogosultak.

(2) Az alkalmazottak az intézményvezető által meghatározott körben napi kétszeri étkezést – tízórait és ebédet – is igénybe vehetnek.

**6. §** Az önkormányzati intézményekben folyó munkahelyi étkeztetés e rendeletben nem szabályozott kérdéseiben az intézmény vezetője dönt.

**7. §**[[3]](#footnote-3)Az önkormányzati intézményekben folyó munkahelyi étkeztetés intézményi térítési díjait a 2. melléklet tartalmazza.

**8. §** (1) Ez a rendelet a kihirdetését követő napon lép hatályba.

(2) Hatályát veszti

1. az intézményekben folyó munkahelyi, illetve közétkeztetésről szóló 18/1999. (IX.3.) önkormányzati rendelet, és

2. az intézményekben folyó munkahelyi, illetve közétkeztetésről szóló 18/1999. (IX.3.) önkormányzati rendelet módosításáról szóló 6/2006. (III.29.) önkormányzati rendelet.

|  |  |
| --- | --- |
| **dr. Matus-Borók Dóra s.k.**jegyző | **Szabó József s.k.**polgármester |

**ZÁRADÉK**

Szigetszentmiklós Város Önkormányzatának Képviselő-testülete ezen rendeletét 2011. április 27. napján tartott ülésén alkotta, 2011. április 28. napján kihirdetésre került. Módosította a 7/2012. (III.01.), a 18/2018. (VII.12.), a 7/2021. (III.30.), a 9/2023. (III.21.) önkormányzati rendelet.

**dr. Szilágyi Anita**

jegyző

1. melléklet a 15/2011 (IV.28.) önkormányzati rendelethez[[4]](#footnote-4)
2. *melléklet a 15/2011 (IV.28.) önkormányzati rendelethez****[[5]](#footnote-5)***

**Az önkormányzati intézményekben folyó munkahelyi étkeztetés és vendégebéd intézményi térítési díjai**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  | **A** | **B** | **C** | **D** | **E** | **F** | **G** |
| **1** | **Intézménytípus** | **étkezők** | **tízórai** | **ebéd** | **rezsi-költség** | **Összesen/ Nettó nyersanyagnorma** | **Térítési díj/Ft** **(kerekítve)** |
|  | **Bölcsődék** | munkahelyi étkezés | 171 | 542 | 217 | 931 | 1180 |
| **2** |  | vendégebéd |  | 542 | 681 | 1224 | 1555 |
|  | **Óvodák** | munkahelyi étkezés | 171 | 542 | 217 | 931 | 1180 |
| **3** |  | vendégebéd |  | 542 | 681 | 1224 | 1555 |
| **4** | **Iskolák** | munkahelyi étkezés | 171 | 542 | 217 | 931 | 1180 |
|  |  | vendégebéd |  | 542 | 681 | 1224 | 1555 |

1. Módosította a 7/2021. (III.30.) önkormányzati rendelet 1. §-a, hatályos 2021. április 1. napjától. [↑](#footnote-ref-1)
2. Módosította a 7/2012. (III.01.) önkormányzati rendelet 28. § (2) bekezdése, hatályos 2012. március 1. napjától. Módosította a 18/2018. (VII.12.) önkormányzati rendelet 1. §-a, hatályos 2018. július 13. napjától. [↑](#footnote-ref-2)
3. Módosította a 7/2012. (III.01.) önkormányzati rendelet 27. §-a, hatályos 2012. március 1. napjától. Módosította a 18/2018. (VII.12.) önkormányzati rendelet 2. §-a, hatályos 2018. július 13. napjától. [↑](#footnote-ref-3)
4. Hatályon kívül helyezte a 7/2012. (III.01.) önkormányzati rendelet 28. § (2) bekezdése, 2012. március 1. napjától. [↑](#footnote-ref-4)
5. Beépítette a 18/2018. (VII.12.) önkormányzati rendelet 3. §-a, hatályos 2018. július 13. napjától. Módosította a 7/2021. (III.30.) önkormányzati rendelet 2. §-a, hatályos 2021. április 1. napjától. Módosította a 9/2023. (III.21.) önkormányzati rendelet 1. §-a, hatályos 2023. május 1. napjától. [↑](#footnote-ref-5)